জন্মদিনে হাসপাতাল থেকে ছাড়া পেলেন বিদ্যা বালন। শুক্রবার ৩৭ বছরে পা দিলেন অভিনেত্রী। এবং বাড়ি ফিরে জন্মদিন উদ্‌যাপন করলেন পরিবারের সঙ্গে। স্বামী সিদ্ধার্থ রায় কপূরের সঙ্গে জন্মদিনটা দেশের বাইরে কাটানোর পরিকল্পনা ছিল বিদ্যার। কিন্তু আচমকাই পেটে ব্যথার কারণে অসুস্থ হয়ে পড়েছিলেন অভিনেত্রী। কিডনিতে পাথর হওয়ার সম্ভাবনা শোনা গিয়েছিল। গত বুধবার মুম্বইয়ের হিন্দুজা হাসপাতালে ভর্তি করানো হয়েছিল বিদ্যাকে। শেষমেশ ছাড়া পেলেন জন্মদিনেই! ধন্যবাদ জানিয়ে ভক্তদের উদ্দেশে বিদ্যা টুইট করেছেন, ‘জন্মদিনে আমাকে বাড়ি ফিরিয়ে আনার জন্য কৃতজ্ঞ...আপনাদের প্রার্থনা, শুভেচ্ছা আর ভালবাসার জন্য ধন্যবাদ। ২০১৬ খুব ভাল কাটুক সকলের’!